
Anexa nr. 1 la proiectul de hotărâre nr. 88 din 24.06.2026


REGULAMENT
de organizare şi desfășurare a concursului/examen de management
la Biblioteca Municipală Câmpulung

    CAPITOLUL I
    Dispoziții generale

    ART. 1
    Concursul/examenul de management pentru Biblioteca Municipală Câmpulung aflat  în subordinea Municipiului Câmpulung denumită în continuare autoritatea, se organizează în conformitate cu prevederile Ordonanţei de urgenţă a Guvernului nr. 189/2008 privind managementul instituţiilor publice de cultură, aprobată prin Legea nr. 269/2009, cu modificările şi completările ulterioare, denumită în continuare ordonanţa de urgenţă, coroborate cu prevederile prezentului regulament-cadru și al art. 14, alin. (1) din Cap. VI din Ordinul nr. 2799/2015  pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management.
    ART. 2
(1) Concursul de management se desfășoară conform următorului calendar:
· 15.07.2026 - data limită depunerii proiectului de management de către manager;
· 16 - 21.07.2026 - perioada de analiză a proiectului de management - prima etapă;
· 22.07.2026 - susţinerea noului proiect de management - a doua etapă;
· 22.07.2026 - data aducerii la cunoştinţa managerului a notei obţinute şi afişarea acesteia;
· 23.07.2026 - termenul de depunere a contestaţiilor;
· 24.07.2026 termenul de soluţionare a contestaţiilor;
· 24.07.2026 - aducerea la cunoştinţa publică a rezultatului final al analizării.
(2) În vederea participării la concurs/examen de management, managerul depune la sediul autorității, respectiv la compartimentul Resurse Umane – Primăria Municipiului Câmpulung noul proiect de management, în scris și în format electronic, în trei exemplare, precum și dosarul de concurs, cu următoarele documente:
a)	cerere de înscriere la concurs;
b)	copia actului de identitate;
c)	copiile diplomelor de studii și ale altor acte care atestă efectuarea unor specializări;
d)	copia carnetului de muncă sau, după caz, o adeverință care să ateste vechimea în muncă și, după caz, în management necesare ocupării postului de conducere;
e)	cazierul judiciar (acesta poate fi înlocuit cu o declarație pe proprie răspundere, cu obligația de a completa dosarul de concurs cu originalul documentului până la data limită stabilită pentru analiza proiectelor de management și comunicarea rezultatelor;


f)	adeverință care să ateste starea de sănătate corespunzătoare, eliberată cu cel mult 3 luni anterior datei de depunere a dosarului de către medicul de familie al candidatului sau de către unitățile sanitare abilitate.
	Copiile solicitate se prezintă în copii legalizate sau însoțite de documentele originale, care se certifică pentru conformitatea cu originalul de către secretariatul comisiei de concurs.
[bookmark: _Hlk82768780]	Proiectele de management vor fi elaborate de către candidați pe un număr de 40 file scrise pe o singură față inclusiv anexe, fără a fi personalizate, fără a avea semnături și fără a conține indicii privind 
 
    
CAPITOLUL II
    Organizarea şi funcționarea comisiei de concurs/examen

    ART. 3
    (1) Pentru desfășurarea concursului de proiecte de management, la nivelul autorității se înființează o comisie de concurs/examen.
    (2) Comisia de concurs/examen este desemnată de autoritate prin dispoziţie, după caz, şi este compusă din reprezentanți ai autorității, în proporție de o treime, şi din specialiști în domeniul de activitate a instituției, în proporție de două treimi. Prin același act administrativ se desemnează şi secretariatul comisiei de concurs.
    (3) Desemnarea specialiștilor prevăzuţi la alin. (2) se face de către autoritate ţinând cont de domeniile de activitate prevăzute în legile speciale care reglementează activitatea specifică a fiecărei instituţii pentru care se organizează concursul.
    (4) Membrii comisiei de concurs/examen şi membrii secretariatului comisiei de concurs au obligaţia de a depune, la momentul luării la cunoştinţă a actului administrativ de desemnare în comisie, o declaraţie de confidenţialitate şi imparţialitate. Declaraţiile se păstrează la dosarul cuprinzând documentele ce privesc organizarea concursului.
    (5) Membrii comisiei de concurs/examen şi membrii secretariatului comisiei de concurs au obligaţia păstrării confidenţialităţii informaţiilor de care iau cunoştinţă pe durata derulării concursului, potrivit legii.
    (6) Nu poate avea calitatea de membru în comisia de concurs/examen persoana care se află în următoarele situaţii:
    a) este soţ, rudă sau afin, până la gradul al IV-lea inclusiv, cu persoanele care au competenţa legală de a numi membri în comisia de concurs, cu ceilalţi membri ai comisiei sau cu candidaţii participanţi la concurs;
    b) a avut în ultimii 2 ani sau are în perioada de derulare a procedurii de concurs raporturi contractuale încheiate cu instituţia publică de cultură pentru care se organizează concursul de proiecte de management;
    c) a avut în ultimii 2 ani sau are relaţii cu caracter patrimonial, direct sau indirect prin soţ/soţie, cu oricare dintre candidaţi.
    (7) Statutul de membru în comisia de concurs este incompatibil cu cel de membru în comisia de soluţionare a contestaţiilor.



    (8) În cazul existenţei unui caz de incompatibilitate, membrul comisiei de concurs/examen, respectiv membrul secretariatului comisiei de concurs/examen este obligat să informeze de îndată autoritatea, care va dispune înlocuirea acestuia în comisie.
    (9) În situaţia în care un membru al comisiei de concurs/examen, respectiv al secretariatului comisiei de concurs nu a depus declaraţia prevăzută la alin. (4) sau nu şi-a îndeplinit obligaţia prevăzută la alin. (8), autoritatea va dispune, prin ordin/dispoziţie, încetarea calităţii de membru al comisiei de concurs şi înlocuirea acestuia.
    (10) Încălcarea dispoziţiilor alin. (4) şi (8) va atrage, după caz, răspunderea civilă ori penală, potrivit legii.
    ART. 4
    (1) Comisia de concurs/examen are următoarele atribuții principale:
    a) stabilește punctajul, echivalent notelor, pentru grila de evaluare a proiectului de management;
    b) analizează proiectul de management depus de manager, acordă punctajul potrivit grilei de evaluare;
    c) stabilește rezultatul concursului pe baza rezultatelor fiecărei etape notate, potrivit prevederilor prezentului regulament;
    d) elaborează un raport asupra notelor acordate candidaților şi câștigătorului concursului/examenului şi face recomandări privind perioada pentru care se încheie contractul de management.
    e) certifică, prin semnătură, toate actele şi documentele întocmite de secretariatul comisiei de concurs;
    ART. 5
(1) Secretariatul comisiei de concurs este format din câte un reprezentant al compartimentului juridic, al compartimentului economic şi al compartimentului resurse umane din cadrul aparatului de lucru al autorităţii.
(2) Rolul secretariatului comisiei de concurs/examen este de de verifica legalitatea și conformitatea documentelor depuse de manager, de a asigura condițiile tehnico-organizatorice pentru desfășurarea concursului/examenului, precum și de a comunica rezultatele.
    
    CAPITOLUL III
    Analiza şi notarea proiectelor de management

    ART. 6
    (1) Membrii comisiei studiază individual proiectele de management primite în format electronic şi/sau pe suport hârtie de la secretariat şi completează notele acordate în grila de evaluare individuală a membrului comisiei, întocmită pentru fiecare candidat.
    (2) Analizarea şi notarea proiectelor de management se fac pe baza criteriilor generale prevăzute la art. 12 alin. (1) din O.U.G. nr.189/2008, precum şi pe baza subcriteriilor prevăzute în caietul de obiective întocmit de autoritate.
    (3) Comisia îşi desfăşoară activitatea în şedinţe, organizate la sediul autorităţii, în cadrul cărora membrii acesteia:


    a) dezbat, analizează şi notează proiectele de management - pentru prima etapă a concursului;
    b) acordă note pentru cea de-a doua etapă a concursului - susţinerea, în cadrul interviului, a proiectelor de management de către candidaţii admişi;
    (4) Data şi locul de desfăşurare a şedinţelor sunt anunţate de către secretariat cu cel puţin 24 de ore înainte de desfăşurarea acestora.
    (5) Participarea membrilor comisiei de concurs la şedinţele acesteia este obligatorie, sub sancţiunea eliminării din comisie şi pierderea indemnizaţiei pentru prestaţia depusă în calitate de membru.
    (6) Interviul se înregistrează de către autoritate pe suport audio sau se consemnează în rezumat de către secretariatul comisiei şi este semnat la final de către candidaţi.

    ART. 7
    (1) Notarea se face prin acordarea de către fiecare membru al comisiei de note, de la 1 (unu) la 10 (zece), pentru fiecare etapă.
    (2) La punctajul aferent notei se iau în calcul doar primele două zecimale.
    (3) Media notelor acordate de membrii comisiei pentru fiecare probă în parte reprezintă rezultatul probei pentru fiecare candidat.
    (4) Rezultatul final al fiecărei candidaturi se calculează prin media aritmetică a notelor acordate candidatului de fiecare membru al comisiei.
    
CAPITOLUL IV
    Soluţionarea contestaţiilor

    ART. 8
    Candidaţii nemulţumiţi pot depune contestaţii asupra modului de respectare a procedurii privind organizarea şi desfăşurarea concursului/examenului.



    PRIMAR 				         Consilier resurse umane
Elena-Valerica LASCONI			Adrian-Ionuț ȚUȚEA

